मां और पिता की हालत अब भी गंभीर बेटे और पोते का मुंह भी नहीं देख पाए
डूंगरपुर | भंडारियाके पास सोमवार को हुई कार और ऑटो की टक्कर में घायल माता-पिता की हालत गंभीर है। इधर, बेटे और पोते का अंतिम संस्कार मंगलवार को कर दिया गया, लेकिन घर के मुखिया मुंह भी नहीं देख पाए। गमगीन माहौल में इस विदाई को देख देहात ही नहीं शहर के प्रशासनिक अमला भी नम हो गया। मृतक बेटा प्रकाश पदमात (17) सालभर से बीमार था। फेफड़ों में संक्रमण की ऐसी बीमारी लगी की इसी साल 8वीं कक्षा की पढ़ाई भी जुलाई महीने में प्रवेश लेने के बाद ही छोड़नी पड़ी। पिता जैसे-तैसे कर बेटे काे आए दिन सरकारी अस्पताल में ले जाकर इलाज करवाते, लेकिन आराम नहीं हुआ।
सोमवार को भी बीमारी बढ़ जाने पर भंडारिया पानीदरा निवासी पिता कमजी पदमात अपने परिवार के साथ बेटे प्रकाश को अस्पताल ले जाने के लिए निकले थे, लेकिन रास्ते में एक हादसे ने जवान बेटे के साथ ही बड़े बेटे ईश्वरलाल के मासूम बेटे रोहित उर्फ राहुल (2) की भी जान ले ली। कमजी पदमात (50) के सिर फट गया। हालत गंभीर होने पर उन्हें उदयपुर रेफर कर दिया गया। वहीं मां सविता (45) का अस्पताल में ही इलाज चल रहा है। मां और पिता की हालत गंभीर बनी हुई है। गंभीर हादसे में ठीक बचे भाई हाजा पदमात ने परिवार के लोगों को बचाया। देर रात को बड़ा भाई ईश्वर भी अहमदाबाद से अस्पताल गया
मंगलवार सुबह पिता और मां तो अस्पताल में भर्ती थे और दोनों बेटों ने मिलकर मृत भाई और मासूम का पोस्टमार्टम करवाया। कोतवाली थाना एसआई यशवंत सोलंकी, एएसआई महेंद्रसिंह की मौजूदगी में पोस्टमार्टम हुआ। ऐसे समय परिवार, रिश्तेदार और गांव के लोगों का भी सहयोग मिला। शव को केलुपोश टूटे-फूटे घर के आंगन में रखा गया। पिता और मां के अस्पताल में भर्ती होने के कारण वे अपने छोटे बेटे प्रकाश और पोते रोहित का मुंह भी नहीं देख पाए और सामाजिक रिवाज के साथ अंतिम संस्कार कर दिया गया।
पूरापरिवार मजदूरी पर आधारित : भरापूरापरिवार। कच्चा केलुपोश घर, लेकिन इसमें पिता के साथ तीन बेटे और बड़े बेटे की प|ी के साथ उनके दो बच्चे भी। घर चलाने के लिए दो बेटों के साथ ही पिता भी मजदूरी ढूंढने के लिए रोजाना सुबह होते ही शहर की ओर निकल पड़ते। काम मिल गया तो ठीक नहीं तो घूम फिर कर कभी कभार वापस लौटना पड़ता। तीनों मिलकर जैसे-तैसे रात के खाने का इंतजाम करते। कमजी के इंदिरा आवास स्वीकृत है। लेकिन प्रकाश बीमार होने से वो भी अधूरा रह गया।
प्रशासनने दी सहायता : परिवारकी खराब आर्थिक हालत को देखते हुए अंतिम संस्कार के लिए कई कर्मचारियों अफसरों ने सहयोग राशि इकट्ठा की। तहसीलदार शाहिद अली, पटवारी दिनेश पंचाल ने मृतक के परिजनों को आर्थिक सहयोग के रूप में 6 हजार रुपए का सहयोग दिया।
मुर्दाघर के बाहर इकट्ठे परिवार के लोग, रिश्तेदार और भरोसा दिलाती पुलिस।
hin_Deva hin_Deva hin_Deva hin_Deva hin_Deva hin_Deva hin_Deva